Kaper-familien stammede fra [[Bøhmen]] og hørte trosmæssigt til den sekt, der var grundlagt af reformatoren [[Jan Hus|Johann Huss]], men i begyndelsen af [[Trediveårskrigen]] måtte de flygte, og de bosatte sig i [[Barby]] ved [[Elben]] i det nuværende [[Sachsen-Anhalt]], hvor de tilsluttede sig [[herrnhuter]]ne. For at undgå at blive [[soldat]] under [[napoleonskrigene]] flygtede Johannes Kapers bedstefar, der var [[skomager]]søn, til [[Tønder]], hvor han slog sig ned som [[garver]] og blev gift med en pige fra [[Ribe]]. Deres eneste søn, Ernst Lebrecht Kaper, var [[lærer]] i [[Lindholm (Nordfrisland)|Lindholm]] i [[Nordfrisland]] i 51 år, og hér voksede Johannes Kaper op. Johannes Kapers moder var Anna Elisabeth Buffleb, datter af en [[linnedvæver]] i Tønder, og bedstefaderen var en kendt slagtermester i Tønder; men hun døde i [[1864]] efter at have født fem børn. Ernst L. Kaper blev 2. gang gift med en lærerenke fra [[Risum-Lindholm|Risum]] og 3. gang med en lærerenke fra [[Læk]].
Religion Sprogforskning Historie